Unul dintre cele mai moderne stadioane din România, Cluj Arena, arată ca după război după terminarea festivalului Untold, evenimentul care a pus România pe harta Europei la nivel muzical, prin complexitatea „maratonului” din orașul primarului Emil Boc.

Considerată cea mai bună pistă de atletism din țară, peste Dinamo, cea de pe Cluj Arena a devenit doar un portativ plin de găuri după ce zeci de mii de pasionați de muzica electronică au luat cu asalt arena. Pagina de facebook a postului Radio Cluj a prezentat în această după-amiază câteva imagini incredibile care vorbesc despre felul în care organizatorii au ales să protejeze pista de atletism. Imaginile revoltătoare au fost distribuite de mai mulți campioni ai României care și-au arătat indignarea față de ce s-a întâmplat pe stadionul care a găzduit Campionatele Internaționele de atletism din această primăvară, competiție la care FRA, forul condus de Florin Florea, a ales să introducă bilete de intrare la mitingul atletic.

Iată mai jos postarea publicată de Radio Cluj, una care scoate în evidență și imagini incredibile din tribune, cu zeci de scaune rupte.